

 REPUBLIKA HRVATSKA

ŽUPANIJSKO DRŽAVNO ODVJETNIŠTVO U KARLOVCU

 Karlovac, Trg hrvatskih branitelja 1

Broj: R-4/2024-2

Karlovac, 25. siječnja 2023.

VMB/DP

|  |  |
| --- | --- |
| Razina:Razdjel: Glava:RKP:Matični broj:OIB:Djelatnost:IBAN:  | 1110975361103123545963519748038423HR0323900011100012991 |

BILJEŠKE UZ FINANCIJSKO IZVJEŠĆE

za razdoblje 01.01.-31.12.2023. godine

IZVJEŠTAJ O PRIHODIMA I RASHODIMA,

PRIMICIMA I IZDACIMA

Obrazac: PR-RAS

|  |  |
| --- | --- |
| UKUPNI PRIHODI - RAZRED 6 |  725.624,26 |
| UKUPNI RASHODI - RAZRED 3 | 725.484,16 |
| VIŠAK PRIHODA POSLOVANJA - X001 |  **140,10** |

|  |  |
| --- | --- |
| VIŠAK PRIHODA POSLOVANJA | 140,10 |
| IZDACI ZA FINANCIJSKU IMOVINU I OTPLATU ZAJMOVA – RAZRED 5 | 4.080,08 |
| MANJAK PRIHODA I PRIMITAKA - Y005 |  **3.939,98** |

|  |  |
| --- | --- |
| MANJAK PRIHODA I PRIMITAKA |  3.939,98 |
| MANJAK PRIHODA I PRIMITAKA – PRENESENI  | 5.431,97 |
| MANJAK PRIHODA I PRIMITAKA RASPOLOŽIV U SLJEDEĆEM RAZDOBLJU – Y006 | **9.371,95** |

U razdoblju od 01. siječnja do 31. prosinca 2023. godine ostvareni su ukupni prihodi poslovanja u iznosu od 725.624,26 eura i odnose se na prihode od kamata na depozite po viđenju 0,20 eura, vlastite prihode od fotokopiranja 93,24 eura, prihode iz nadležnog proračuna za financiranje rashoda poslovanja 721.450,74 eura i prihoda iz nadležnog proračuna za financiranje rashoda za nabavu nefinancijske imovine 4.080,08 eura. U tom periodu ostvareni su ukupni rashodi poslovanja u iznosu od 725.484,16 eura iz čega proizlazi da je ostvaren višak prihoda poslovanja od 140,10 eura.

U kolovozu 2022. godine putem financijskog leasinga nabavljeno je novo službeno vozilo uz odobrenje Ministarstva financija za preuzimanjem obveza u budućim razdobljima. Prema tome nakon što se od viška prihoda poslovanja oduzmu izdaci za financijsku imovinu i otplatu zajmova od 4.080,08 eura, dobiveni rezultat je manjak prihoda i primitaka u iznosu od 3.939,98 eura.

Uz preneseni manjak iz prethodne godine od 5.431,97 eura i prethodno utvrđenih rezultata poslovanja u ovom izvještajnom razdoblju ostvaren je ukupni manjak prihoda i primitaka za pokriće u sljedećem razdoblju od 9.371,95 eura. Novčana sredstva na kraju izvještajnog razdoblja iznose 215,20 eura i odnose se na sredstva na žiro-računu u iznosu od 162,90 eura te novac u blagajni u iznosu od 52,30 eura, koja odgovaraju inventurnom stanju za 2023. godinu.

 Prilikom popunjavanja ovog obrasca na pojedinim računima rashoda dolazi do većih odstupanja, a za koja dajemo pojašnjenje u nastavku;

* službena putovanja – indeks povećanja u odnosu na prethodnu godinu je 134,3 iz razloga što je došlo do ublažavanja mjera zbog COVID-19 situacije i omogućen je veći broj prijavljenih seminara, a znatno su se povećali i troškovi hotelskih smještaja,
* sitni inventar i auto gume – indeks povećanja u odnosu na prethodnu godinu je 220,50 eura radi nabave novih zimskih guma za službeni automobil, tri diktafon uređaja i sedam mobilnih telefona,
* usluge promidžbe i informiranja – indeks povećanja iznosi 761,20 iz razloga što su u izvještajnom razdoblju objavljena dva natječaja za nova radna mjesta te njihova objava u Narodnim novinama iziskuje veća novčana sredstva,
* zdravstvene i veterinarske usluge – u 2023. godini službenici i namještenici su ostvarili pravo na sistematski pregled sukladno Kolektivnom ugovoru za državne službenike i namještenike te stoga indeks povećanja iznosi 1.324,8,
* bankarske usluge i usluge platnog prometa – indeks povećanja iznosi 243,9 zbog toga što se plaćanje svih računa direktno vrši preko našeg žiro-računa otvorenog kod Hrvatske poštanske banke d.d., dok se u prethodnom razdoblju vršilo preko FINA Zagreb – računa državne riznice pa stoga banka naplaćuje troškove vođenja računa.

BILANCA

Obrazac: BILANCA

Pregledom popunjenosti obrasca Bilanca vidljivi su veći indeksi povećanja od 108,4 na računu 0221 – uredska oprema i namještaj jer je u ovom izvještajnom razdoblju nabavljeno pet novih računala, a također se povećao ispravak vrijednosti postrojenja i opreme sa indeksom povećanja 109,2 s obzirom da je, sukladno Odluci o prijenosu informatičke opreme od strane Ministarstva pravosuđa donesene u drugoj polovici godine, ovo državno odvjetništvo kao krajnji korisnik prenijelo informatičku opremu u trajno vlasništvo, a time je povećan i ispravak vrijednosti informatičke opreme (amortizacija). Nadalje, povećan je i iznos ispravka vrijednosti prijevoznih sredstava s indeksom povećanja od 148,4 radi amortizacije novog službenog automobila. Indeks povećanja za potraživanja za više plaćene poreze i doprinose iznosi 131,4, a radi se o potraživanjima za poreze po konačnom obračunu poreza i prireza.

Izvanbilančni zapisi iznose 85.111,98 eura. Od toga 63.330,24 eura odnosi se na stanje dospjelih, a nepodmirenih potraživanja zaposlenika za isplatu doprinosa za mirovinski beneficirani radni staž dužnosnika. Preostali iznos od 21.781,74 eura odnosi se na prijenos salda sa 31.12.2011. prilikom udruživanja Županijskog državnog odvjetništva u Gospiću sa Županijskim državnim odvjetništvom u Karlovcu, odnosno prijenos tuđe imovine dobivenu na korištenje.

IZVJEŠTAJ O RASHODIMA PREMA

FUNKCIJSKOJ KLASIFIKACIJI

Obrazac: RAS funkcijski

Stanje rashoda po funkcijskoj klasifikaciji, odnosno njihovoj namjeni, prikazan je unutar djelatnosti pravosuđa u ukupnom iznosu od 725.484,16 eura.

IZVJEŠTAJ O PROMJENAMA U VRIJEDNOSTI

I OBUJMU IMOVINE I OBVEZA

Obrazac: P-VRIO

Povećanje u obujmu imovine odnosi se na nabavu nove informatičke opreme– pet novih računala, nabavne vrijednosti 5.879,25 eura, a sve prema Odluci o prijenosu nove informatičke opreme od strane Ministarstva pravosuđa i uprave.

IZVJEŠTAJ O OBVEZAMA

Obrazac: OBVEZE

Stanje obveza Županijskog državnog odvjetništva u Karlovcu na početku izvještajnog razdoblja iznose 80.869,31 eura. Povećanje obveza sastoji se od međusobnih obveza subjekata općeg proračuna od 5.521,82 eura, obveza za rashode poslovanja od 592.898,32 eura i obveza za financijsku imovinu od 151.402,17 eura. Podmirene obveze u izvještajnom razdoblju iznose 737.917,39 eura, a sastoje se od međusobnih obveza subjekata općeg proračuna od 7.519,95 eura, obveza za rashode poslovanja od 726.317,36 eura i obveza za financijsku imovinu od 4.080,08 eura. Prema prethodno navedenom stanje dospjelih obveza na kraju izvještajnog razdoblja je 92.774,23 eura.

ŽUPANIJSKA DRŽAVNA ODVJETNICA

Vera Magdić – Bižanović